CELEX: C2006/096/13
Language: fi
Date: 2006-04-22 00:00:00
Title: Asia C-104/06: Euroopan yhteisöjen komission  22.2.2006  Ruotsin kuningaskuntaa vastaan nostama kanne

22.4.2006   
            
            
               FI
            
            
               Euroopan unionin virallinen lehti
            
            
               C 96/7
            
         Euroopan yhteisöjen komission 22.2.2006 Ruotsin kuningaskuntaa vastaan nostama kanne
   (Asia C-104/06)
   (2006/C 96/13)
   Oikeudenkäyntikieli: ruotsi
   Euroopan yhteisöjen komissio on nostanut 22.2.2006 Euroopan yhteisöjen tuomioistuimessa kanteen Ruotsin kuningaskuntaa vastaan. Kantajan asiamiehinä ovat L. Ström van Lier ja R. Lyal, prosessiosoite Luxemburgissa.
   Kantaja vaatii, että yhteisöjen tuomioistuin:
   
               1)
            
            
               toteaa, että Ruotsin kuningaskunta ei ole täyttänyt EY 18, EY 39 ja EY 43 artiklan, EY 56 artiklan 1 kohdan eikä ETA 28, ETA 31 ja ETA 40 artiklan mukaisia velvoitteitaan, koska se on antanut ja pitänyt voimassa verolainsäädännön, jonka mukaan omassa käytössä olevien asuntojen myynnistä syntyvien pääomavoittojen verotuksen lykkäykset tilanteessa, jossa verovelvollinen hankkii korvaavan asunnon, hyväksytään ainoastaan siinä tapauksessa, että sekä myytävä että hankittava asunto sijaitsevat maan alueella
            
         
               2)
            
            
               velvoittaa Ruotsin kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ruotsin tuloverolaissa on säännöksiä verotuksen lykkäämisestä yksityisen asuinkiinteistön ja asumisoikeuden myynnin yhteydessä. Verovelvollinen voi lykätä verotusta, jos hän ilmoittaa pääomavoittoja sellaisen myynnin perusteella, joka koskee pysyvää asuntoa Ruotsissa, ja jos hän on hankkinut tai aikoo hankkia korvaavan asunnon Ruotsista ja jos hän on asunut tai aikoo asua tässä uudessa asunnossa. Lykkäystä ei kuitenkaan sallita, jos myytävä ja uusi asunto sijaitsevat Ruotsin alueen ulkopuolella. Mainitut edellytykset muodostavat ilmeisen esteen niiden perusvapauksien käytölle, joista EY:n perustamissopimuksessa ja ETA-sopimuksessa määrätään.
   Ruotsalaissäännöillä ei voida varmistaa asianmukaisesti Ruotsin verojärjestelmän johdonmukaisuutta, koska kun on kyse yksittäisestä verovelvollisesta, kyseisen veroedun (verotuksen lykkäys) saamisen ja tätä etua kompensoivan saman verotuksen puitteissa kannettavan veron välillä ei ole suoraa yhteyttä. Ruotsalaissäännöt ovat joka tapauksessa suhteettomia siihen tavoitteeseen nähden, johon niillä pyritään.